Белмим, нигәдер шул апага ачу килде...

	...Безнең аста «Пятерочка» кибете. Шунда миһербанлырак җыештыручылармы, йөк ташучылармы эшли: бераз бозыла башлаган яшелчә-җимешләрне картон коробка белән шул кибет янындагы чүп контейнерына ватмый-чәчми чыгарып куялар. Көн саен.	 Караңгы төшкәч, анда берничә бомж килә дә шул ризыкларны чүпләп алып китә. Бу инде традиция кебек. Кибеттә эшләүчеләр боларның киләсен белә, тегеләр – монда ризык буласын. Ә бүген менә көпә-көндез яхшы гына киенгән бер апа килде дә шул чүп савытыннан үзенең күн сумкасына, ашыга-ашыга, помидор, кыяр, алма, әфлисун тутырды. Күп итеп алды. Белмим, нигәдер шул апага ачу килде... 
	Илфак ШИҺАПОВ	
Шәһри Казан

	№   |  	


